text: Vintersejlads: Læs de seks gode råd
  09 december 2014 kl. 16.16
  Det kan være livsfarligt at sejle om vinteren. Det viste sig senest i søndags, hvor en kajakroer mistede livet, efter han kæntrede i sin kajak ud for Snaptun. Her giver Dansk Havkajaksamråd seks gode råd ved vintersejlads.
  Når temperaturen sniger sig omkring frysepunktet, og vinteren bider sig fast, kræver det ekstra forsigtighed at bevæge sig ud på det kolde vand.
  Forberedelse er nøgleordet, når man ser på de seks gode råd, som Dansk Havkajaksamråd har givet. Det hele begynder med vejrudsigten, som er rigtig god at have tjekket hjemmefra. Alt udstyr skal tjekkes en ekstra gang. Det gælder både motor, brændstof eller sejl og batterier.
  Det gir næsten sig selv, men varm påklædningen er et must. Når tøjet er på plads, er det ekstra vigtigt, at sikre kommunikationen med enten mobil eller radio. Om vinteren kan en nødsituation hurtigt blive alvorlig.
  Hvis uheldet skulle være ude, og du ender i vandet, er det en god idé at du har holdt energien oppe med varme drikke og fx noget chokolade. Bliv desuden i nærheden af båden, hvis det er muligt. Den er nemmere at spotte, hvis en eftersøgning bliver sat i gang.
  
  Hør redaktør på Magasinet Kano & Kajak give gode sikkerhedstips (Varighed 1:12 min)
  
  De seks gode råd til vintersejlads
  Tjek vejrudsigten Tjek dit grej Klæd dig varmt og vindtæt på Kommunikation til land er ekstra vigtig Hold energien oppe med varme drikke og energiholdig kost Brug vesten redningsvest Bliv ved/i båden ved uheld
  www.soesport.dk
  